Sportszakmai Beszámoló a MAMS Enduro Szakága 2007-évi munkájáról

A 2007-es évben a korábban jól működő Enduro bajnoki versenyek rendezési feltételei egyre több problémával kerültek szembe.

A rendezők bevételének túlnyomó többségét jelentő külföldi versenyzők, legnagyobb részben Osztrákok, egyre kisebb létszámban vettek részt a versenyeinken. Ennek oka, hogy rengeteg kisebb szintű, de mégis sokkal egyszerűbb, könnyebben elérhető versenyt rendeztek Ausztriában. Valamint megjelentek konkurenciaként a horvátországi Enduro rendezvények.

Így a korábbiakkal ellentétben csak 3 hazai rendezésű bajnoki Enduro futamunk volt. Egy versenyt a Béta MSC lemondott, 3 bajnoki versenyt Horvátországban bonyolítottunk, így a bajnokságot 12 futam alapján értékeltük. Ez természetesen megemelte a versenyek költségét, csökkentette a résztvevők számát.
Sikeresen lebonyolítottunk egy Enduro Európa bajnoki futamot Cereden, az összes résztvevő és az UEM delegáltjai megelégedésével.

 A bajnokságunk összes kiírt kategóriája értékelhető volt.

Részt vettünk a 6-napos csapat világbajnokságon Chilében és a 3 sérült versenyzőnk mellett a csapat a 19-ik helyen ért célba. Kátai Péter ezüst, Jaager Norbert bronz éremre végzett. Két fiatal versenyzőnk Vágó Norbert és Tóth Barnabás az EB futamokon szerzett értékes EB pontokat.

A kiváltott licencek száma meghaladta a 300-at, ami ugyan csökkenést jelent 2006-hoz képest, de még így is megfelelő létszám.
A 9 Endurokrossz versenyünkön soha nem látott tömegek, /Sóskúton 273 versenyző/ vettek részt. Ennek az utánpótlást hozó versenyformának nagy a létjogosultsága. Nem csak a sok versenyző, hanem a 3 új helyszínt is jelentő, 3 új rendező által kialakított pálya is nagyon tetszett a résztvevőknek. Jól működik a Motokrossz szakággal az együttműködésünk, elfogadjuk egymás licenceit, a megfelelő osztályokban. Egyre jellemzőbb, hogy a versenyzők már szombatom megérkeznek a versenyek helyszínére és tábortűz mellet beszélgetve emelik a rendezvény amúgy is jó hangulatát.

A szakágunkban fegyelmi vétség, a szakágon túlmutató óvás nem történt. Az észrevételeket a helyszínen tudtuk kezelni. Az Enduroban működő sportfelügyelők, az esetleges vitás ügyeket a zsűri döntésekkel tudták kezelni. A jelentéseiket az eredményekkel és sokszor a napi licencek behozatalával is, leadták a titkárságon. 
Az év elején későn kiadott licencek miatt sokszor kellett a bosszantóan hosszú időt elrabló, licenc listákból keresgélni, kik indulhatnak kik nem.
 Az újdonságként megjelent 2 szponzorlicenc, amely a csapatbajnokság első két csapatát fémjelezte. Reményeink szerint jövőre a többi márka is indít, támogatott csapatokat és ezzel is elősegítik az Enduro sport fejlődését.

A szakágunk a versenyrendszerét továbbfejlesztette.
 Létrehoztuk a III.osztályt az Enduroban, ahol már a rendszám nélküli motorok is részt vehetnek, a zárt pályás versenyen. Ettől reméljük a nagyobb létszámot és, hogy a versenyeink bevételt hoznak a rendezőknek. Amennyiben lesz megfelelő létszám, várható újabb rendezők megjelenése is.
Az Endurokroszban külön futamban versenyeztetjük a III.osztályt, csak 1 óra időtartamban, hogy a kezdő versenyzők számára is reményteli legyen a célba érkezés. Valamint ez által csökkentjük a nagy létszámú  résztvevők közötti sebesség és tudásbeli  különbözőség által keletkező balesetveszélyt.                                              

